title: 2014/707/KKBP: A Politikai és Biztonsági Bizottság EULEX KOSOVO/2/2014 határozata ( 2014. október 9. ) az Európai Unió koszovói jogállamiság-missziója (EULEX KOSOVO) misszióvezetőjének kinevezéséről

text:
               11.10.2014

               HU

               Az Európai Unió Hivatalos Lapja

               L 295/59

         A POLITIKAI ÉS BIZTONSÁGI BIZOTTSÁG EULEX KOSOVO/2/2014 HATÁROZATA
   (2014. október 9.)
   az Európai Unió koszovói (1) jogállamiság-missziója (EULEX KOSOVO) misszióvezetőjének kinevezéséről

      (2014/707/KKBP

   A POLITIKAI ÉS BIZTONSÁGI BIZOTTSÁG,
   tekintettel az Európai Unióról szóló szerződésre és különösen annak 38. cikke harmadik bekezdésére,
   tekintettel az Európai Unió koszovói jogállamiság-missziójáról (EULEX KOSOVO) szóló, 2008. február 4-i 2008/124/KKBP tanácsi együttes fellépésre (2), és különösen annak 12. cikke (2) bekezdésére,
   mivel:

               (1)

               A Politikai és Biztonsági Bizottság (PBB) a 2008/124/KKBP együttes fellépés 12. cikkének (2) bekezdése értelmében és a Szerződés 38. cikkével összhangban felhatalmazással rendelkezik arra, hogy meghozza az Európai Unió koszovói jogállamiság-missziója (EULEX KOSOVO) politikai ellenőrzésére és stratégiai irányítására vonatkozó megfelelő határozatokat, ideértve a misszióvezető kinevezéséről szóló határozatot is.

               (2)

               A PBB 2014. június 17-én elfogadta az EULEX KOSOVO/1/2014 határozatot (3) az EULEX KOSOVO misszióvezetője megbízatásának 2014. október 14-ig történő meghosszabbításáról.

               (3)

               A Tanács 2014. június 12-én elfogadta a 2014/349/KKBP határozatot (4), amely módosította a 2008/124/KKBP együttes fellépést és 2016. június 14-ig meghosszabbította az EULEX KOSOVO időtartamát.

               (4)

               Az Unió külügyi és biztonságpolitikai főképviselője 2014. szeptember 25-én azt javasolta, hogy a 2014. október 15-től2015. június 14-ig terjedő időszakra Gabriele MEUCCI nagykövetet nevezzék ki az EULEX KOSOVO misszióvezetőjévé,

         ELFOGADTA EZT A HATÁROZATOT:
   1. cikk
   A Politikai és Biztonsági Bizottság Gabriele MEUCCI nagykövetet nevezi ki az Európai Unió koszovói jogállamiság-missziója (EULEX KOSOVO) misszióvezetőjének a 2014. október 15-től2015. június 14-ig terjedő időszakra.
   2. cikk
   Ez a határozat az elfogadásának napján lép hatályba.
   Ez a határozat 2014. október 15-től alkalmazandó.

      Kelt Brüsszelben, 2014. október 9-én.

            a Politikai és Biztonsági Bizottság részéről

            az elnök

         W. STEVENS

      (1)  A „Koszovó” megnevezés nem érinti a jogállással kapcsolatos álláspontokat, továbbá összhangban van az 1244 (1999) ENSZ BT-határozattal és a Nemzetközi Bíróságnak a koszovói függetlenségi nyilatkozatról szóló véleményével.

      (2)  HL L 42., 2008.2.16., 92. o.

      (3)  A Politikai és Biztonsági Bizottság EULEX KOSOVO/1/2014 határozata (2014. június 17.) az Európai Unió koszovói jogállamiság-missziója (EULEX KOSOVO) misszióvezetője megbízatásának meghosszabbításáról (HL L 180., 2014.6.20., 17. o.).

      (4)  A Tanács 2014. június 12-i 2014/349/KKBP határozata az Európai Unió koszovói jogállamiság-missziójáról (EULEX KOSOVO) szóló 2008/124/KKBP együttes fellépés módosításáról (HL L 174., 2014.6.13., 42. o.).


title: 2008/535/EK: Az Európai Parlament határozata (2007. április 24.) az Európai Hálózat- és Információbiztonsági Ügynökség 2005-ös pénzügyi évre vonatkozó költségvetésének végrehajtása alóli mentesítésről

text:
               15.7.2008

               HU

               Az Európai Unió Hivatalos Lapja

               L 187/176

         AZ EURÓPAI PARLAMENT HATÁROZATA
   (2007. április 24.)
   az Európai Hálózat- és Információbiztonsági Ügynökség 2005-ös pénzügyi évre vonatkozó költségvetésének végrehajtása alóli mentesítésről
   (2008/535/EK)
   AZ EURÓPAI PARLAMENT,
   tekintettel az Európai Hálózat- és Információbiztonsági Ügynökség 2005-ös pénzügyi évre vonatkozó végleges éves beszámolójára (1),
   tekintettel a Számvevőszéknek az Európai Hálózat- és Információbiztonsági Ügynökség 2005-ös pénzügyi évre vonatkozó végleges éves beszámolójáról szóló éves jelentésére, az Ügynökség válaszaival együtt (2),
   tekintettel a Tanács 2007. február 27-i ajánlására (5711/2007 – C6-0080/2007),
   tekintettel az EK-Szerződésre, és különösen annak 276. cikkére,
   tekintettel az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre (3) és különösen annak 185. cikkére,
   tekintettel az Európai Hálózat- és Információbiztonsági Ügynökségének létrehozásáról szóló, 2004. március 10-i 460/2004 /EGK európai parlamenti és tanácsi rendeletre (4) és különösen annak 17. cikkére,
   tekintettel az 1605/2002/EK, Euratom rendelet (5) 185. cikkében említett szervekre vonatkozó költségvetési keretrendeletről szóló 2002. november 19-i 2343/2002/EK, Euratom bizottsági rendeletre és különösen annak 94. cikkére,
   tekintettel eljárási szabályzata 71. cikkére, valamint V. mellékletére,
   tekintettel a Költségvetési Ellenőrző Bizottság jelentésére (A6-0102/2007),

               1.

               mentesítést ad az Európai Hálózat- és Információbiztonsági Ügynökség igazgatója számára a 2005-ös pénzügyi évére szóló költségvetésének végrehajtására vonatkozóan;

               2.

               megfigyeléseit a mellékelt állásfoglalásban foglalja össze;

               3.

               utasítja elnökét, hogy továbbítsa ezt a határozatot, valamint az annak szerves részét képező állásfoglalást az Európai Hálózat- és Információbiztonsági Ügynökség igazgatójának, a Tanácsnak, a Bizottságnak és a Számvevőszéknek, illetve gondoskodjon azok közzétételéről az Európai Közösségek Hivatalos Lapjában (L sorozat).

            az elnök

         Hans-Gert PÖTTERING

            a főtitkár

         Harald ROMER

      (1)  HL C 266., 2006.10.31., 16. o.

      (2)  HL C 312., 2006.12.19., 1. o.

      (3)  HL L 248., 2002.9.16., 1. o. Az 1995/2006/EK, Euratom rendelettel (HL L 390., 2006.12.30., 1. o.) módosított rendelet.

      (4)  HL L 77., 2004.3.13., 1. o.

      (5)  HL L 357., 2002.12.31., 72. o.

    ---documentbreak---

               15.7.2008

               HU

               Az Európai Unió Hivatalos Lapja

               L 187/177

         AZ EURÓPAI PARLAMENT ÁLLÁSFOGLALÁSA
   (2007. április 24.)
   az Európai Hálózat- és Információbiztonsági Ügynökség 2005-ös pénzügyi évre vonatkozó általános költségvetésének végrehajtása alóli mentesítésről szóló határozat szerves részét képező megjegyzésekkel
   AZ EURÓPAI PARLAMENT,
   tekintettel az Európai Hálózat- és Információbiztonsági Ügynökség 2005-ös pénzügyi évre vonatkozó végleges éves beszámolójára (1),
   tekintettel a Számvevőszéknek az Európai Hálózat- és Információbiztonsági Ügynökség 2005-es pénzügyi évre vonatkozó végleges éves beszámolójáról szóló éves jelentésére, az Ügynökség válaszaival együtt (2),
   tekintettel a Tanács 2007. február 27-i ajánlására (5511/2007 – C6-0080/2007),
   tekintettel az EK-Szerződésre és különösen annak 276. cikkére,
   tekintettel az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre (3) és különösen annak 185. cikkére,
   tekintettel az Európai Hálózat- és Információbiztonsági Ügynökség létrehozásáról szóló, 2004. március 10-i 460/2004 /EGK európai parlamenti és tanácsi rendeletre (4) és különösen annak 17. cikkére,
   tekintettel az 1605/2002/EK, Euratom rendelet (5) 185. cikkében említett szervekre vonatkozó költségvetési keretrendeletről szóló, 2002. november 19-i 2343/2002/EK, Euratom bizottsági rendeletre és különösen annak 94. cikkére,
   tekintettel eljárási szabályzata 71. cikkére, valamint V. mellékletére,
   tekintettel a Költségvetési Ellenőrző Bizottság jelentésére (A6-0102/2007),

               A.

               mivel a Számvevőszék kijelentette, hogy kellő mértékben megbizonyosodott a 2005. december 31-én zárt pénzügyi év éves beszámolójának megbízhatóságáról, valamint arról, hogy az alapjául szolgáló ügyletek egészében véve jogszerűek és szabályszerűek;

         Általános észrevételek az egyedi mentesítést igénylő EU-ügynökségek többségével kapcsolatban

               1.

               úgy véli, hogy a közösségi ügynökségek folyamatosan növekvő száma, valamint számos ügynökség tevékenysége nem illeszkedik egy átfogó orientációs keretbe; úgy véli, hogy egyes ügynökségek feladatköre nem mindig tükrözi az Unió valós igényeit, sem pedig a polgárok elvárásait, valamint megállapítja, hogy nem mindig rendelkeznek jó hírnévvel és sajtónyilvánossággal;

               2.

               felkéri a Bizottságot ezért, hogy határozzon meg az új közösségi ügynökségek létrehozására vonatkozó átfogó orientációs keretet; bármilyen új ügynökség létrehozása előtt nyújtson be költség-haszon tanulmányt, az ügynökségek, illetve az egyéb európai szervezetek képviseletei közötti párhuzamos tevékenységek elkerülése érdekében;

               3.

               felhívja a Számvevőszéket, hogy a Parlament határozatát megelőzően nyilvánítson véleményt a költség-haszon tanulmányról;

               4.

               felhívja a Bizottságot, hogy ötévente készítsen tanulmányt az egyes ügynökségek által generált hozzáadott értékről; felhívja az összes érintett intézményt, hogy amennyiben egy ügynökség hozzáadott értékéről negatív értékelés születik, tegyék meg a szükséges lépéseket az ügynökség megbízatásának újrafogalmazására vagy az ügynökség bezárására;

               5.

               figyelembe véve a szabályozó ügynökségek folyamatosan növekvő számát, sajnálatát fejezi ki amiatt, hogy az ügynökségek irányításáról szóló intézményközi megállapodástervezetre vonatkozó tárgyalások nem vezettek eredményre, és felkéri a Bizottság illetékes szolgálatait, hogy a Számvevőszékkel együttműködésben tegyenek meg minden intézkedést egy ilyen megállapodás gyors létrehozására;

               6.

               megállapítja, hogy a Bizottság költségvetési felelőssége az ügynökségek és a Bizottság közötti kapcsolat szorosabbá tételét teszi szükségessé; felhívja a Bizottságot és a Tanácsot, hogy tegyenek meg minden szükséges lépést, hogy a Bizottság számára 2007. december 31-ig biztosítsanak blokkoló kisebbséget a szabályozó ügynökségek felügyelő testületeiben és erről a kisebbségről új ügynökségek felállításakor a kezdetektől fogva rendelkezzenek;

               7.

               felhívja a Számvevőszéket, hogy éves jelentésében hozzon létre további fejezetet a Bizottság elszámolása alatt mentesítésben részesülő ügynökségek számára annak érdekében, hogy sokkal tisztább képet lehessen kapni az uniós források ügynökségek által történő felhasználásáról;

               8.

               emlékeztet arra az elvre, amelynek értelmében a Parlament általi mentesítés valamennyi közösségi ügynökségre vonatkozik – függetlenül attól, hogy részesülnek-e támogatásban vagy nem –, még abban az esetben is, ha alapszabályzatuk alapján egy másik mentesítő hatóság is közreműködik;

               9.

               felhívja a Számvevőszéket, hogy minden ügynökség esetében végezzen teljesítményértékelést, és készítsen erről jelentést a Parlament illetékes bizottsága számára, beleértve a Költségvetési Ellenőrző Bizottságot is;

               10.

               megjegyzi, hogy az ügynökségek száma egyre nő, valamint összhangban a Bizottság ügynökségek működésére vonatkozó politikai felelősségével, mely felelősség jelentősen túlmegy egyfajta egyszerű logisztikai támogatásnál, még nagyobb szükség van arra, hogy a Bizottság ügynökségek felállításával és ellenőrzésével megbízott főigazgatóságai közös megközelítést dolgozzanak ki az ügynökségekkel kapcsolatban; az ügynökségekkel kapcsolatos valamennyi ügyre vonatkozó közös bizottsági megközelítés kialakítása felé pragmatikus lépés lenne egy olyan struktúra kidolgozása, amely hasonló ahhoz, amelyet az ügynökségek hoztak létre az illetékes főigazgatóságok közötti koordináció érdekében;

               11.

               felszólítja a Bizottságot, hogy javítsa az ügynökségeknek nyújtott adminisztratív és technikai segítséget tekintettel a Közösség egyre összetettebb adminisztratív szabályaira és technikai problémáira;

               12.

               megállapítja az összes ügynökségben a felügyeleti szerv hiányát, és felkéri a Bizottság szolgálatait, hogy tegyék meg a szükséges intézkedéseket egy ilyen mechanizmus lehető leggyorsabban történő létrehozására;

               13.

               üdvözli az ügynökségek közötti koordinációban bekövetkezett jelentős javulást, amelynek köszönhetően az ügynökségek kezelni tudják az ismétlődő problémákat, és hatékonyabban tudnak együttműködni a Bizottsággal és a Parlamenttel;

               14.

               úgy véli, hogy a több ügynökség által létrehozandó közös támogató szolgálat, melynek célja a pénzügyi gazdálkodás informatikai rendszerének a Bizottság rendszerével történő összehangolása, olyan intézkedés, amelyet folytatni és bővíteni kell;

               15.

               felszólítja az ügynökségeket az adott terület kulcsszereplőivel való fokozottabb együttműködésre és összehasonlító teljesítményértékelésük (benchmarking) javítására; kéri a Bizottságot az általa szükségesnek ítélt olyan eszközök elfogadására, amelyek segítik az ügynökségeket abban, hogy javítsák hírnevüket és megerősítsék tevékenységeik láthatóságát;

               16.

               felszólítja a Bizottságot, tegyen javaslatot az ügynökségek által készítendő éves jelentések formátumának összehangolására, és fejlesszen ki teljesítménymutatókat, amelyek segítségével az ügynökségek hatékonysága összehasonlíthatóvá válik;

               17.

               felszólítja az ügynökségeket, hogy minden év elején határozzanak meg mutatókat, amelyek alapján teljesítményük mérhető lesz;

               18.

               felszólítja az ügynökségeket, hogy a reális tervezés és a kitűzött célok végrehajtása érdekében fokozottabban alkalmazzák a SMART célokat;

               19.

               egyetért abban a Számvevőszékkel, hogy a Bizottság felelősséggel tartozik az ügynökségek (pénz)gazdálkodásáért; ezért sürgeti a Bizottságot, hogy ellenőrizze, illetve ahol szükséges irányítsa és segítse a különböző ügynökségek vezetőségét, különösen a pályázati eljárások megfelelő alkalmazása, a felvételi eljárások átláthatósága, a hatékony és eredményes pénzgazdálkodás (alulköltekezés és az túlzott költségvetés) vonatkozásában és leginkább az integrált belső ellenőrzési keretre vonatkozó szabályok megfelelő alkalmazásában;

               20.

               úgy véli, hogy az ügynökségeknek munkaprogramjukban operatív és mérhető módon kell kifejezni tevékenységüket, és kellő figyelmet kell fordítaniuk a Bizottság belső ellenőrzési szabványaira;

         Egyedi észrevételek

               21.

               megjegyzi, hogy a 2005-ös pénzügyi év költségvetésének végrehajtását a kötelezettségvállalások alacsony aránya (70 %) és jelentős átviteli arány (átlagosan több mint 40 %, de a működési kiadások tekintetében 80 %) jellemezte, és hogy ez a helyzet részben azokkal a problémákkal áll összefüggésben, amelyek az Ügynökség működésének kezdeti időszakában jelentkeztek, valamint azzal, hogy az Ügynökség csak 2005 második félévében vált operatívvá;

               22.

               megállapítja, hogy nem vezették be a tevékenységalapú irányítást, holott az Ügynökség pénzügyi szabályzata – az általános költségvetésre alkalmazottaknak megfelelően – ezt írja elő az ellenőrzés teljesítményének javítása céljából.

      (1)  HL C 266., 2006.10.31., 16. o.

      (2)  HL C 312., 2006.12.19., 1. o.

      (3)  HL L 248., 2002.9.16., 1. o. Az 1995/2006/EK, Euratom rendelettel (HL L 390., 2006.12.30., 1. o.) módosított rendelet.

      (4)  HL L 77., 2004.3.13., 1. o.

      (5)  HL L 357., 2002.12.31., 72. o.


title: A Bizottság határozata ( 2011. szeptember 3. ) közbeszerzéssel foglalkozó, érdekeltekből álló bizottsági szakértői csoport felállításáról és a közbeszerzési piacok megnyitásával foglalkozó tanácsadó bizottság létrehozásáról szóló 87/305/EGK határozat felváltásáról EGT-vonatkozású szöveg

text:
               4.10.2011

               HU

               Az Európai Unió Hivatalos Lapja

               C 291/2

         A BIZOTTSÁG HATÁROZATA
   (2011. szeptember 3.)
   közbeszerzéssel foglalkozó, érdekeltekből álló bizottsági szakértői csoport felállításáról és a közbeszerzési piacok megnyitásával foglalkozó tanácsadó bizottság létrehozásáról szóló 87/305/EGK határozat felváltásáról
   (EGT-vonatkozású szöveg)
   2011/C 291/02
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   mivel:

               (1)

               Az Európa 2020 stratégia kiemeli, hogy a közbeszerzési politikának biztosítania kell a közpénzek lehető leghatékonyabb felhasználását és a közbeszerzési piacok nyitottságát az egész Unió szintjén, különösen a számos tagállamot érintő szigorú költségvetési megszorítások és gazdasági nehézségek idején.

               (2)

               Az Európa 2020 stratégia hangsúlyozza továbbá, hogy az erőforrás-hatékony gazdaságra való átállás érdekében a közbeszerzési szabályoknak javítaniuk kell az üzleti környezetet, főként az innovatív kis- és középvállalkozások számára. A közbeszerzési politikának a közös társadalmi célok teljesítéséhez is hozzá kell járulnia, ideértve az éghajlatváltozás elleni küzdelmet, az innováció előmozdítását, amelyek jelentős új kihívások Európa számára.

               (3)

               Ebben az összefüggésben a közbeszerzési piacok megnyitásával foglalkozó tanácsadó bizottság létrehozásáról szóló, 1987. május 26-i 87/305/EGK bizottsági határozattal (1) létrehozott keret már nem alkalmas arra, hogy a bizottságot ellássa az uniós közbeszerzési szakpolitika terén felmerülő kihívásokra felelő szakpolitika kialakításához szükséges szakértelemmel és gyakorlati hozzájárulással.

               (4)

               Ezért közbeszerzéssel foglalkozó szakértői csoport olyan új jogi keretek között történő létrehozására van szükség, amely egyfelől lehetővé teszi azt, hogy a csoport működése a szakértői csoportok új bizottsági keretéhez (2) igazodjon, másfelől biztosítja a közbeszerzés területén jelentkező új kihívások által igényelt szakértelmet, tapasztalatot és rálátást a Bizottság számára.

               (5)

               Ezért a csoportnak segítenie kell a Bizottságot magas színvonalú közbeszerzési vita és szakpolitika kialakításában. A csoport adott esetben jelentést készít vagy véleményt ad ki annak érdekében, hogy segítse a Bizottságot az uniós közbeszerzési szakpolitika és jogszabályok kidolgozásában és végrehajtásában.

               (6)

               Egy ilyen jellegű fórum emellett lehetővé tenné az érintett ágazatok tájékoztatását az uniós közbeszerzési szabályok tervezéséről és alkalmazásáról.

               (7)

               A fentiek miatt a csoport összetételének vegyesnek kell lennie a tagok személyes alkalmasságát és/vagy az általuk képviselt érdekeket, illetve a szervezeteket illetően. A csoport tagjainak eltérő háttérrel kell rendelkezniük: lehetnek például jogi szakemberek, közbeszerzési szerződésekkel foglalkozó műszaki szakemberek, egyetemi szakemberek, ágazati és szakszervezetek, valamint ajánlatkérői egyesületek.

               (8)

               A csoport összetételének a lehetőségekhez mérten minél kiegyensúlyozottabbnak kell lennie mind a nemek, mind a földrajzi származást illetően.

               (9)

               A csoport valamennyi tagjának magas színvonalú, aktív és minőségi részvételt kell biztosítania a csoport ülésein, valamint szükség esetén azok előkészítése és nyomon követése során.

               (10)

               A személyes adatok feldolgozását a személyes adatok közösségi intézmények és szervek által történő feldolgozása tekintetében az egyének védelméről, valamint az ilyen adatok szabad áramlásáról szóló, 2000. december 18-i 45/2001/EK európai parlamenti és tanácsi rendeletnek (3) megfelelően kell végezni.

               (11)

               Ezért a 87/305/EGK határozatot hatályon kívül kell helyezni,

         A KÖVETKEZŐKÉPPEN HATÁROZOTT:
   1. cikk
   Közbeszerzéssel foglalkozó, érdekeltekből álló bizottsági szakértői csoport
   Ez a határozat létrehozza a közbeszerzéssel foglalkozó, érdekeltekből álló szakértői csoportot (a továbbiakban: csoport).
   Az említett csoport felváltja a 87/305/EGK határozat által létrehozott, a közbeszerzési piacok megnyitásával foglalkozó tanácsadó bizottságot.
   2. cikk
   A csoport feladatai
   A csoport feladata magas színvonalú jogi, gazdasági, műszaki és/vagy gyakorlati rálátást és szakértelmet biztosítani a Bizottság számára, segítve azt az uniós közbeszerzési szakpolitika kialakításában.
   E feladatok a következőket foglalhatják magukban:

               a)

               a közbeszerzés fontosabb fejleményeire és strukturális tendenciáira, valamint azoknak az uniós szakpolitikai keretet érintő hatásaira vonatkozó jogi és gazdasági elemzés, illetve észrevételezés;

               b)

               visszajelzés a bizottsági szolgálatok részére az adott ágazatokban jelentkező olyan kihívásokról és fejleményekről, amelyek lépéseket tehetnek szükségessé a közbeszerzés területén, továbbá megfelelő megoldások javaslása;

               c)

               hozzájárulás az uniós közbeszerzési szakpolitika hatékonyságának javításához;

               d)

               hozzájárulás a Bizottság közbeszerzésre vonatkozó jogalkotási előkészítő munkájához;

               e)

               segítségnyújtás a bizottsági szolgálatok részére az Európai Unió Bírósága vonatkozó ítélkezési gyakorlatának elemzése terén.

         A csoport véleménye nem kötelező érvényű a Bizottságra, illetve annak szolgálataira nézve.
   3. cikk
   Konzultáció
   A Bizottság, illetve annak szolgálatai bármilyen témában egyeztethetnek a csoporttal az uniós közbeszerzési szakpolitikához, joghoz és gyakorlathoz kapcsolódóan.
   4. cikk
   Tagság, a tagok kinevezése
   (1)   A csoport legfeljebb 20 tagból áll.
   (2)   A tagok személyükben kinevezett magánszemélyek, közös érdeket képviselő magánszemélyek és/vagy a bizottsági szakértői csoportokra vonatkozó horizontális szabályok 8. pontjában említett szervezetek.
   (3)   A csoport valamennyi tagjának és azok képviselőinek magas színvonalú, aktív és minőségi részvételt kell biztosítaniuk a csoport ülésein, valamint szükség esetén azok előkészítése és nyomon követése során.
   (4)   A bizottsági szolgálatok pályázati felhívást tesznek közzé a csoport tagjainak kiválasztása céljából.
   (5)   A tagokat a Belső Piaci és Szolgáltatási Főigazgatóság főigazgatója nevezi ki. A tagok kiválasztása a 2. és 3. cikkben említett területeken szakértelemmel rendelkező, a pályázati felhívásra jelentkező magánszemélyek és szervezetek közül történik.
   A szervezetek kijelölik képviselőiket. A Belső Piaci és Szolgáltatási Főigazgatóság főigazgatója visszautasíthatja egy szervezet által javasolt képviselő kinevezését, amennyiben a képviselő nem tesz eleget a pályázati felhívásban meghatározott feltételeknek. Ilyen esetben az érintett szervezet felkérést kap arra, hogy egy másik képviselőt jelöljön ki.
   (6)   A Belső Piaci és Szolgáltatási Főigazgatóság főigazgatója a tagokat három évre nevezi ki. A tagok hivatali ideje legfeljebb három évvel meghosszabbítható. A Belső Piaci és Szolgáltatási Főigazgatóság főigazgatója dönt egy vagy több tag megbízatásának meghosszabbításáról a 3. cikk által meghatározott hozzájárulásuk minősége, rendszeressége és jelentősége alapján.
   A tagok az őket felváltó tagok kinevezéséig hivatalban maradnak és folytatják tevékenységüket.
   (7)   Rendelkezni lehet a tagok számának megfelelő számú póttag kinevezéséről. A póttagok kinevezése a tagokra vonatkozó feltételek alapján történik; a póttagok automatikusan helyettesítik a hiányzó vagy akadályoztatott tagokat.
   (8)   A csoport tevékenységéhez érdemben hozzájárulni többé nem tudó, illetve a tisztségéről lemondó, vagy az e cikk (5) bekezdésében vagy a Szerződés 339. cikkében előírt feltételeket nem teljesítő tag helyére hivatali idejének hátralevő részére új tag nevezhető ki.
   (9)   A személyes minőségükben kinevezett magánszemélyek függetlenül, a közérdek szolgálatában járnak el. A több érdekelt közös érdekének képviseletére kinevezett magánszemélyek nem képviselhetnek egyetlen érdekeltet.
   (10)   A személyükben kinevezett magánszemélyek, a közös érdeket képviselő magánszemélyek és a szervezetek nevét közzéteszik a Bizottság szakértői csoportjai és az egyéb hasonló entitások nyilvántartásában (a továbbiakban: nyilvántartás). A magánszemélyek által képviselt érdekeket szintén közzéteszik a nyilvántartásban.
   Azok a magánszemélyek, akik nem szeretnék, hogy nevüket nyilvánosságra hozzák, eltérést kérelmezhetnek az első albekezdésben foglalt közzétételi kötelezettségtől. Az eltérés kizárólag abban az esetben engedélyezhető, ha a szakértő nevének közzététele veszélyeztetné az illető tag biztonságát vagy feddhetetlenségét, illetve indokolatlanul sértené magánélethez fűződő jogait.
   (11)   A személyes adatok összegyűjtése, feldolgozása és közzététele a 45/2001/EK rendelettel (4) összhangban történik.
   5. cikk
   Működés
   (1)   A csoportban az elnöki tisztséget a bizottsági szolgálatok egy képviselője tölti be.
   (2)   A csoport az említett szolgálatok kérésére látja el tevékenységét.
   (3)   A bizottsági szolgálatok előzetesen összeállítják az ülések napirendjét. E célból az említett szolgálatok figyelembe vehetik a csoport tagjainak javaslatait.
   (4)   A bizottsági szolgálatok dönthetnek arról, hogy a csoport ülése teljes körben vagy alcsoport(ok)ban történjen-e, amely esetben az alcsoport azokból a tagokból áll, akiknek a szakértelme és/vagy érdeke kifejezett jelentőséggel bír az adott ülés napirendi pontjai szempontjából.
   (5)   A bizottsági szolgálatok a csoport munkájába eseti alapon bevonhatnak olyan külső szakértőket is, akik egy adott napirendi kérdésben különösen jártasak. A bizottsági szolgálatok emellett megfigyelői státust adhatnak magánszemélyeknek, a szakértői csoportokra vonatkozó horizontális szabályok 8. pontjának (3) bekezdése szerinti szervezeteknek és tagjelölt országoknak.
   (6)   A szakértői csoport valamennyi tagja és azok képviselői, valamint az adott ülésre meghívott szakértők és megfigyelők eleget tesznek a Szerződésekben és azok végrehajtási szabályaiban előírt szakmai titoktartási kötelezettségeknek, valamint az EU minősített információknak a védelmére a 2001/844/EK, ESZAK, Euratom bizottsági határozat (5) mellékletében meghatározott bizottsági biztonsági szabályoknak. E kötelezettségeik teljesítésének esetleges elmulasztása esetén a Belső Piaci és Szolgáltatási Főigazgatóság főigazgatója minden szükséges intézkedést meghozhat.
   (7)   A csoport vagy alcsoport(ok) üléseinek helyszínét a Bizottság biztosítja. A titkársági feladatok ellátásáról a Bizottság gondoskodik. Az eljárásokban érdekelt egyéb bizottsági tisztviselők részt vehetnek a csoport ülésein.
   (8)   A csoport eljárási szabályzata a szakértői csoportokra vonatkozó egységes eljárási szabályzat, kivéve ha a csoport saját szabályokat fogad el.
   (9)   A Bizottság a csoport tevékenységére vonatkozó lényeges információkat közzéteszi a nyilvántartásban vagy a nyilvántartásból elérhető, külön erre a célra létrehozott internetes oldalán.
   6. cikk
   Az ülésekkel kapcsolatos kiadások
   (1)   A csoport tevékenységeiben részt vevők szolgálataikért nem részesülnek díjazásban.
   (2)   A csoport munkájában részt vevők utazási és ellátási költségeit a Bizottság a hatályos bizottsági rendelkezéseknek megfelelően téríti meg.
   (3)   Az említett költségeket az éves forráselosztási eljárás keretében megállapított, rendelkezésre álló előirányzatok erejéig térítik vissza.
   7. cikk
   Hatályon kívül helyezés
   A 87/305/EGK határozat (6) hatályát veszti.

      Kelt Brüsszelben, 2011. szeptember 3-án.

            a Bizottság részéről

         Michel BARNIER

            a Bizottság tagja

      (1)  HL L 152., 1987.6.12., 32. o. A közbeszerzési piacok megnyitásával foglalkozó tanácsadó bizottság létrehozásáról szóló, 1987. május 26-i 87/305/EGK bizottsági határozat.

      (2)  SEC(2010) 1360 végleges.

      (3)  HL L 8., 2001.1.12., 1. o.

      (4)  L. 3. lábjegyzet.

      (5)  SEC(2007) 639., 2007.6.25.

      (6)  L. 1. lábjegyzet.


title: 2009/189/EK,Euratom: Az Európai Parlament határozata ( 2008. április 22. ) az Intelligens Energiával Foglalkozó Végrehajtó Hivatal 2006-os pénzügyi évre szóló általános költségvetésének végrehajtására vonatkozó mentesítésről

text:
               31.3.2009

               HU

               Az Európai Unió Hivatalos Lapja

               L 88/67

      AZ EURÓPAI PARLAMENT HATÁROZATA

   (2008. április 22.)
   az Intelligens Energiával Foglalkozó Végrehajtó Hivatal 2006-os pénzügyi évre szóló általános költségvetésének végrehajtására vonatkozó mentesítésről
   (2009/189/EK, Euratom)
   AZ EURÓPAI PARLAMENT,
   tekintettel az Európai Unió 2006-os pénzügyi évre vonatkozó általános költségvetésére (1),
   tekintettel az Európai Közösségek 2006-os pénzügyi évre vonatkozó végleges éves beszámolójára – I. kötet (SEC(2007) 1056 – C6-0390/2007, SEC(2007) 1055 – C6-0362/2007) (2),
   tekintettel az Intelligens Energiával Foglalkozó Végrehajtó Hivatal 2006-os gazdasági évre vonatkozó végső elszámolásaira (3),
   tekintettel a 2005-ös mentesítő határozatok nyomon követéséről a mentesítésért felelős hatóságnak tett bizottsági jelentésre (COM(2007) 538, COM(2007) 537 és a Bizottság személyzeti munkadokumentumára – a 2005-ös mentesítő határozatok nyomon követéséről szóló, az Európai Parlamentnek készített bizottsági jelentés melléklete (SEC(2007) 1185, SEC(2007) 1186),
   tekintettel a „Politikai eredmények 2006-ban” című bizottsági közleményre (COM(2007) 67),
   tekintettel „A Bizottság 2006. évi igazgatási eredményeinek összefoglalása” című bizottsági közleményre (COM(2007) 274),
   tekintettel a 2006-ban elvégzett belső ellenőrzésekről a mentesítésért felelős hatóság számára készített éves bizottsági jelentésére (COM(2007) 280) és a 2006-ban elvégzett belső ellenőrzésekről a mentesítésért felelős hatóság számára készített éves jelentést kísérő bizottsági személyzeti munkadokumentumra (SEC(2007) 708),
   tekintettel a Számvevőszék 2005-ös éves jelentésére a tagállamok által adott válaszról szóló bizottsági jelentésre (COM(2007) 118),
   tekintettel az európai átláthatósági kezdeményezésről szóló, a Bizottság által 2006. május 3-án elfogadott zöld könyvre (COM(2006) 194),
   tekintettel a Számvevőszék 2/2004. sz., az „egységes ellenőrzési” modellről (és egy közösségi belső ellenőrzési keretre irányuló javaslatról) szóló véleményére (4),
   tekintettel az integrált belső ellenőrzési keretrendszer ütemtervéről szóló bizottsági közleményre (COM(2005) 252),
   tekintettel az integrált belső ellenőrzési keretrendszerre irányuló bizottsági cselekvési tervre (COM(2006) 09), a Tanácshoz, az Európai Parlamenthez és a Számvevőszékhez intézett, az integrált belső ellenőrzési keretrendszerre irányuló bizottsági cselekvési terv végrehajtásának eredményeiről szóló bizottsági jelentésre (COM(2007) 86) és az azt kísérő bizottsági munkadokumentumra (SEC(2007) 311),
   tekintettel a Számvevőszék 6/2007 sz., a tagállamok éves összefoglalóiról szóló véleményére; a tagállamok nemzeti nyilatkozataira; valamint a nemzeti ellenőrző szervezeteknek az uniós alapokról készült jelentéseire (5),
   tekintettel a Bizottság megosztott irányítású strukturális intézkedésekre vonatkozó felügyeleti szerepének megerősítésére irányuló bizottsági cselekvési tervre (COM(2008) 97),
   tekintettel a Tanácshoz, az Európai Parlamenthez és a Számvevőszékhez intézett, az integrált belső ellenőrzési keretrendszerre irányuló bizottsági cselekvési tervről szóló bizottsági jelentésre (COM(2008) 110), és az azt kísérő bizottsági munkadokumentumra (SEC(2008) 259),
   tekintettel a Számvevőszéknek az Intelligens Energiával Foglalkozó Végrehajtó Hivatal 2006-os pénzügyi évre vonatkozó elszámolásáról szóló jelentésére, az Ügynökség válaszaival együtt (6),
   tekintettel a Számvevőszék által az EK-Szerződés 248. cikke értelmében kiállított, az elszámolás megbízhatóságát, valamint az alapjául szolgáló ügyletek jogszerűségét és szabályszerűségét igazoló megbízhatósági nyilatkozatra (7),
   tekintettel a 2008. február 12-i tanácsi ajánlásra (5855/2008 – C6–0083/2008),
   tekintettel az EK-Szerződés 274., 275. és 276. cikkére, valamint az Euratom-Szerződés 179a. és 180b. cikkére,
   tekintettel az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre (8) és különösen annak 55. cikkére,
   tekintettel a közösségi programok igazgatásában bizonyos feladatokkal megbízott végrehajtó hivatalokra vonatkozó alapszabály megállapításáról szóló, 2002. december 19-i 58/2003/EK tanácsi rendeletre (9) és különösen annak 14. cikke (3) bekezdésére,
   tekintettel a közösségi programok igazgatásában bizonyos feladatokkal megbízott végrehajtó hivatalokra vonatkozó alapszabály megállapításáról szóló, 58/2003/EK tanácsi rendelet alkalmazásában a végrehajtó hivatalok pénzügyi szabályzásáról szóló, 2004. szeptember 21-i 1653/2004/EK bizottsági rendeletre (10) és különösen annak 66. cikke (1) és (2) bekezdésére,
   tekintettel az 58/2003/EK tanácsi rendelet (11) alkalmazásában az energia területén megvalósuló közösségi intézkedések igazgatása céljából az „intelligens energiával foglalkozó végrehajtó hivatal” elnevezésű végrehajtó hivatal létrehozásáról szóló, 2003. december 23-i 2004/20/EK bizottsági határozatra,
   tekintettel eljárási szabályzata 70. cikkére és V. mellékletére,
   tekintettel a Költségvetési Ellenőrző Bizottság jelentésére és a többi érdekelt bizottság véleményére (A6-0109/2008),

               A.

               mivel az EK-Szerződés 274. cikke értelmében a Bizottság a költségvetést a hatékony és eredményes pénzgazdálkodás elveinek tiszteletben tartásával saját felelősségére hajtja végre,

               1.

               mentesítést ad az Intelligens Energiával Foglalkozó Végrehajtó Hivatal igazgatója számára a 2006-os pénzügyi évre szóló költségvetésének végrehajtására vonatkozóan;

               2.

               megjegyzéseit az Európai Unió 2006-os pénzügyi évre vonatkozó általános költségvetésének – III. szakasz – Bizottság – végrehajtására vonatkozó mentesítésről szóló határozat szerves részét képező állásfoglalásban foglalja össze;

               3.

               utasítja elnökét, hogy továbbítsa ezt a határozatot, valamint az Európai Unió 2006-os pénzügyi évre vonatkozó általános költségvetésének – III. szakasz – Bizottság – végrehajtása alóli mentesítésről szóló határozatot és az annak szerves részét képező állásfoglalást az Intelligens Energiával Foglalkozó Végrehajtó Hivatal igazgatójának, a Tanácsnak, a Bizottságnak, a Bíróságnak és a Számvevőszéknek, és gondoskodjon az Európai Unió Hivatalos Lapjában (L-sorozat) való közzétételéről.

            az elnök

         Hans-Gert PÖTTERING

            főtitkár

         Harald RØMER

      (1)  HL L 78., 2006.3.15.

      (2)  HL C 274., 2007.11.15., 1. o.

      (3)  HL C 261., 2007.10.31., 29. o.

      (4)  HL C 107., 2004.4.30., 1. o.

      (5)  HL C 216., 2007.9.14., 3. o.

      (6)  HL C 309., 2007.12.19., 18. o.

      (7)  HL C 274., 2007.11.15., 130. o.

      (8)  HL L 248., 2002.9.16., 1. o.

      (9)  HL L 11., 2003.1.16., 1. o.

      (10)  HL L 297., 2004.9.22., 6. o.

      (11)  HL L 5., 2004.1.9., 85. o.


title: 2011/341/KKBP: A Politikai és Biztonsági Bizottság Atalanta/2/2011 határozata ( 2011. június 15. ) a Szomália partjainál folytatott kalóztámadásoktól és fegyveres rablásoktól való elrettentéshez, azok megelőzéséhez és visszaszorításához való hozzájárulás céljából folytatott európai uniós katonai művelethez (Atalanta) az európai uniós műveleti parancsnok kinevezéséről

text:
               16.6.2011

               HU

               Az Európai Unió Hivatalos Lapja

               L 158/36

         A POLITIKAI ÉS BIZTONSÁGI BIZOTTSÁG ATALANTA/2/2011 HATÁROZATA
   (2011. június 15.)
   a Szomália partjainál folytatott kalóztámadásoktól és fegyveres rablásoktól való elrettentéshez, azok megelőzéséhez és visszaszorításához való hozzájárulás céljából folytatott európai uniós katonai művelethez (Atalanta) az európai uniós műveleti parancsnok kinevezéséről
   (2011/341/KKBP)
   A POLITIKAI ÉS BIZTONSÁGI BIZOTTSÁG,
   tekintettel az Európai Unióról szóló szerződésre és különösen annak 38. cikkére,
   tekintettel a Szomália partjainál folytatott kalóztámadásoktól és fegyveres rablásoktól való elrettentéshez, azok megelőzéséhez és visszaszorításához való hozzájárulás céljából folytatott európai uniós katonai műveletről (Atalanta) szóló, 2008. november 10-i 2008/851/KKBP tanácsi együttes fellépésre (1) és különösen annak 6. cikkére,
   mivel:

               (1)

               A 2008/851/KKBP együttes fellépés 6. cikke értelmében a Tanács felhatalmazta a Politikai és Biztonsági Bizottságot, hogy hozzon határozatokat az európai uniós műveleti parancsnok kinevezéséről.

               (2)

               Az Egyesült Királyság javasolta, hogy Buster HOWES vezérőrnagy helyére Duncan POTTS ellentengernagyot nevezzék ki európai uniós műveleti parancsnoknak.

               (3)

               Az Európai Unió Katonai Bizottsága támogatja ezt a javaslatot.

               (4)

               Az Európai Unióról szóló szerződéshez és az Európai Unió működéséről szóló szerződéshez csatolt, Dánia helyzetéről szóló (22.) jegyzőkönyv 5. cikke értelmében Dánia nem vesz részt az Unió olyan határozatainak és intézkedéseinek kidolgozásában és végrehajtásában, amelynek védelmi vonatkozásai vannak,

         ELFOGADTA EZT A HATÁROZATOT:
   1. cikk
   Duncan POTTS ellentengernagyot európai uniós műveleti parancsnokká nevezik ki a Szomália partjainál folytatott kalóztámadásoktól és fegyveres rablásoktól való elrettentéshez, azok megelőzéséhez és visszaszorításához való hozzájárulás céljából folytatott európai uniós katonai művelethez.
   2. cikk
   Ez a határozat 2011. augusztus 1-jén lép hatályba.

      Kelt Brüsszelben, 2011. június 15-én.

            a Politikai és Biztonsági Bizottság részéről

            az elnök

         O. SKOOG

      (1)  HL L 301., 2008.11.12., 33. o.


               23.12.2016

               HU

               Az Európai Unió Hivatalos Lapja

               C 482/244

         P7_TA(2014)0033
   Az Európai Központi Banki Igazgatósága egy tagjának kinevezése (Sabine Lautenschläger)
   Az Európai Parlament 2014. január 16-i határozata a Tanácsnak az Európai Központi Bank igazgatósági tagságára történő jelölésre vonatkozó ajánlásáról (N7-0002/2014 – C7-0010/2014 – 2014/0801(NLE))
   (Konzultáció)
   (2016/C 482/45)

      Az Európai Parlament,

               —

               tekintettel a Tanács 2014. január 7-i ajánlására (N7-0002/2014) (1),

               —

               tekintettel az Európai Unió működéséről szóló szerződés 283. cikkének (2) bekezdésének második albekezdésére, amelynek megfelelően az Európai Tanács konzultált a Parlamenttel (C7-0010/2014),

               —

               tekintettel eljárási szabályzata 109. cikkére,

               —

               tekintettel a Gazdasági és Monetáris Bizottság jelentésére (A7-0023/2014),

               A.

               mivel az Európai Tanács 2014. január 8-i, 2014. január 9-én megkapott levelével konzultált az Európai Parlamenttel Sabine Lautenschlägernek az Európai Központi Bank igazgatósági tagjává nyolcévi időtartamra történő kinevezéséről;

               B.

               mivel a Gazdasági és Monetáris Bizottság értékelte – különösen az Európai Unió működéséről szóló szerződés 283. cikkének (2) bekezdésében foglalt feltételek, valamint az EKB-nak a Szerződés 130. cikkéből következő teljes függetlensége követelménye szempontjából – a javasolt jelölt képességeit; mivel ezen értékelés keretében a bizottság megismerhette a jelölt életrajzát és a neki küldött írásbeli kérdőívre adott válaszait;

               C.

               mivel ugyanezen bizottság a továbbiakban – 2014. január 13-án – meghallgatta a jelöltet, aki a meghallgatáson bevezető nyilatkozatot tett, majd válaszolt a bizottság tagjai által feltett kérdésekre;

               1.

               kedvező véleményt nyilvánít a Sabine Lautenschlägernek az Európai Központi Bank igazgatósági tagjává történő kinevezésére irányuló tanácsi ajánlásról;

               2.

               utasítja elnökét, hogy továbbítsa ezt a határozatot az Európai Tanácsnak, a Tanácsnak, valamint a tagállamok kormányának.

      (1)  A Hivatalos Lapban még nem tették közzé.


title: A Tanács 2006/412/KKBP határozata ( 2006. június 12. ) az Egyesült Nemzetek Szervezete Kongói Demokratikus Köztársaságbeli Missziójának (MONUC) a választási folyamat során történő támogatására irányuló európai uniós katonai művelet (EUFOR RD Congo) megkezdéséről

text:
               15.6.2006

               HU

               Az Európai Unió Hivatalos Lapja

               L 163/16

      A TANÁCS 2006/412/KKBP HATÁROZATA

   (2006. június 12.)
   az Egyesült Nemzetek Szervezete Kongói Demokratikus Köztársaságbeli Missziójának (MONUC) a választási folyamat során történő támogatására irányuló európai uniós katonai művelet
   (EUFOR RD Congo) megkezdéséről
   AZ EURÓPAI UNIÓ TANÁCSA,
   tekintettel az Egyesült Nemzetek Szervezete Kongói Demokratikus Köztársaságbeli Missziójának (MONUC) a választási folyamat során történő támogatására irányuló európai uniós katonai művelet megkezdéséről szóló, 2006. április 27-i 2006/319/KKBP tanácsi együttes fellépésre (1), és különösen annak 5. cikkére,
   mivel:

               (1)

               Az Egyesült Nemzetek Szervezetének Főtitkára a 2006. április 18-án kelt levelében – válaszul az elnökség 2006. március 28-i levelére – megerősítette a MONUC részére nyújtott uniós katonai támogatásra vonatkozó alapelveket.

               (2)

               A KDK hatóságai üdvözölték a választási folyamat során a MONUC részére nyújtott uniós katonai támogatás lehetőségét.

               (3)

               Az Egyesült Nemzetek Biztonsági Tanácsa 2006. április 25-én elfogadta a Kongói Demokratikus Köztársaságban a választásokat magában foglaló időszak során a MONUC részére nyújtott támogatáshoz az Európai Unió haderői ideiglenes telepítésének (EUFOR RD Congo) engedélyezéséről szóló 1671 (2006) sz. határozatot.

               (4)

               A KDK független választási bizottsága bejelentette, hogy a KDK-beli választások első fordulóját 2006. július 30-án tartják.

               (5)

               Az Európai Unióról szóló szerződéshez és az Európai Közösséget létrehozó szerződéshez csatolt, Dánia helyzetéről szóló jegyzőkönyv 6. cikkének megfelelően Dánia nem vesz részt az Európai Unió védelmi vonatkozású határozatainak és tevékenységeinek kidolgozásában és végrehajtásában, és következésképpen nem vesz részt a művelet finanszírozásában,

         A KÖVETKEZŐKÉPPEN HATÁROZOTT:
   1. cikk
   A KDK-ban a választási folyamat során a MONUC részére támogatást nyújtó uniós katonai művelet (EUFOR RD Congo művelet) 2006. június 12-én kezdődik.
   2. cikk
   Az EU műveleti parancsnok azonnali hatállyal felhatalmazást kap a mozgósítási parancs (ACTORD) kiadására annak érdekében, hogy a fegyveres erők telepítését a műveleti területre történő megérkezésüket követő hatalom-átruházást megelőzően elvégezzék, és a misszió végrehajtását megkezdjék.
   3. cikk
   Ez a határozat elfogadásának napján lép hatályba.
   4. cikk
   Ezt a határozatot az Európai Unió Hivatalos Lapjában ki kell hirdetni.

      Kelt Luxembourgban, 2006. június 12-én.

            a Tanács részéről

            az elnök

         U. PLASSNIK

      (1)  HL L 116., 2006.4.29., 98. o.


title: A Tanács (EU) 2016/2232 határozata (2016. december 6.) az egyrészről az Unió és tagállamai, másrészről a Kubai Köztársaság közötti politikai párbeszédről és együttműködésről szóló megállapodásnak az Unió nevében történő aláírásáról és az ideiglenes alkalmazásáról

text:
               13.12.2016

               HU

               Az Európai Unió Hivatalos Lapja

               LI 337/1

         A TANÁCS (EU) 2016/2232 HATÁROZATA
   (2016. december 6.)
   az egyrészről az Unió és tagállamai, másrészről a Kubai Köztársaság közötti politikai párbeszédről és együttműködésről szóló megállapodásnak az Unió nevében történő aláírásáról és az ideiglenes alkalmazásáról
   AZ EURÓPAI UNIÓ TANÁCSA,
   tekintettel az Európai Unióról szóló szerződésre és különösen annak 31. cikke (1) bekezdésére és 37. cikkére,
   tekintettel az Európai Unió működéséről szóló szerződésre és különösen annak 207. és 209. cikkére, összefüggésben a 218. cikkének (5) bekezdésével és a 218. cikkének (8) bekezdésének második albekezdésével,
   tekintettel az Európai Bizottságnak és az Unió külügyi és biztonságpolitikai főképviselőjének javaslatára,
   mivel:

               (1)

               A Tanács 2014. február 10-én felhatalmazta a Bizottságot, hogy tárgyalásokat kezdjen a Kubai Köztársasággal egy politikai párbeszédről és együttműködésről szóló megállapodásról.

               (2)

               A megállapodással kapcsolatos tárgyalások az egyrészről az Európai Unió és tagállamai, másrészről a Kubai Köztársaság közötti politikai párbeszédről és együttműködésről szóló megállapodás (a továbbiakban: a megállapodás) 2016. március 11-i parafálásával sikeresen lezárultak.

               (3)

               A megállapodás 86. cikkének (3) bekezdése rendelkezik a megállapodásnak a hatálybalépése előtti ideiglenes alkalmazásáról.

               (4)

               A megállapodást ezért az Unió nevében alá kell írni és a megkötéséhez szükséges eljárások befejezéséig részben ideiglenesen alkalmazni kell.

               (5)

               A megállapodás egyes részeinek ideiglenes alkalmazása nem érinti az Unió és tagállamai közötti, a Szerződéseknek megfelelő hatáskörmegosztást. Az ideiglenes alkalmazásnak továbbá – így különösen a megállapodás III. része IV–VII. címében említett kérdések tekintetében – az uniós hatáskör természetével összhangban kell történnie,

         ELFOGADTA EZT A HATÁROZATOT:
   1. cikk
   Az egyrészről az Európai Unió és tagállamai, másrészről a Kubai Köztársaság közötti politikai párbeszédről és együttműködésről szóló megállapodásnak az Unió nevében történő aláírására a Tanács felhatalmazást ad, figyelemmel az említett megállapodás megkötésére.
   A megállapodás szövegét csatolták e határozathoz.
   2. cikk
   A Tanács elnöke felhatalmazást kap arra, hogy kijelölje a megállapodásnak az Unió nevében történő aláírására jogosult személy(eke)t.
   3. cikk
   A megállapodás 86. cikke (3) bekezdésének megfelelően és feltéve, hogy az említett cikkben előírt értesítések megtételére sor kerül, a megállapodás következő részeit a megállapodás hatálybalépéséig ideiglenesen alkalmazni kell (1) az Unió és a Kubai Köztársaság között, de csak annyiban, amennyiben uniós hatáskörbe tartozó kérdéseket érintenek, ideértve a közös kül- és biztonságpolitika kidolgozására és végrehajtására vonatkozó uniós hatáskörbe tartozó kérdéseket is:

               —

               I–IV. rész; és

               —

               V. rész, amennyiben az említett cím rendelkezéseinek kizárólagos célja a megállapodás ideiglenes alkalmazásának biztosítása.

         Az e cikk első bekezdésében foglaltaktól eltérve a következő cikkek nem alkalmazhatók ideiglenesen:

               —

               29. cikk,

               —

               35. cikk,

               —

               55. cikk, amennyiben az a tengeri közlekedéssel kapcsolatos együttműködésre vonatkozik,

               —

               58. cikk,

               —

               71. cikk, amennyiben az a határbiztonságra vonatkozik, és

               —

               73. cikk, amennyiben az a nem mezőgazdasági termékek földrajzi jelzéseivel kapcsolatos együttműködésre vonatkozik.

         4. cikk
   Ez a határozat az elfogadását követő napon lép hatályba.

      Kelt Brüsszelben, 2016. december 6-án.

            a Tanács részéről

            az elnök

         P. KAŽIMÍR

      (1)  A megállapodás ideiglenes alkalmazásának kezdő időpontját a Tanács Főtitkársága az Európai Unió Hivatalos Lapjában teszi közzé.


title: A Tanács (EU) 2016/763 határozata (2016. május 13.) a közbeszerzési bizottságban a közbeszerzésről szóló felülvizsgált megállapodás XIX. cikkének (8) bekezdése szerinti választott bírósági eljárásokról szóló határozattervezettel kapcsolatban az Európai Unió által képviselendő álláspont meghatározásáról

text:
               14.5.2016

               HU

               Az Európai Unió Hivatalos Lapja

               L 126/71

         A TANÁCS (EU) 2016/763 HATÁROZATA
   (2016. május 13.)
   a közbeszerzési bizottságban a közbeszerzésről szóló felülvizsgált megállapodás XIX. cikkének (8) bekezdése szerinti választott bírósági eljárásokról szóló határozattervezettel kapcsolatban az Európai Unió által képviselendő álláspont meghatározásáról
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 207. cikke (4) bekezdésének első albekezdésére, összefüggésben annak 218. cikke (9) bekezdésével,
   tekintettel az Európai Bizottság javaslatára,
   mivel:

               (1)

               A közbeszerzésekről szóló felülvizsgált megállapodás (a továbbiakban: felülvizsgált GPA), amely 2014. április 6-án lépett hatályba, meghatározza a felülvizsgált GPA felei által a megállapodás hatálya alá tartozó beszerzések tekintetében alkalmazandó megújított jogi keretet. A felülvizsgált GPA lehetővé teszi a felülvizsgált GPA felei számára, hogy választott bírósági eljárást kövessenek olyan esetekben, amikor valamely fél egy javasolt helyesbítéssel, valamely beszerzést végző szerv egyik mellékletből a másikba való áthelyezésével, a beszerzést végző szerv visszavonásával vagy az I. függelékhez csatolt mellékletei egyéb módosításával kapcsolatban kifogást emelt, de azt konzultáció útján nem sikerült rendezni.

               (2)

               A felülvizsgált GPA XIX. cikkének (8) bekezdése szerint a közbeszerzési bizottságnak választott bírósági eljárásokat kell elfogadnia annak érdekében, hogy megkönnyítse a kifogások rendezését.

               (3)

               A felülvizsgált GPA felei részletesen megvitatták a szóban forgó választott bírósági eljárások lehetséges tartalmát a valamely fél által a megállapodás hatálya alá tartozó beszerzéseinek körére vonatkozóan javasolt módosítással szemben emelt kifogások esetében alkalmazható különböző lehetőségek tekintetében. A felülvizsgált GPA feleinek sikerült konszenzusra jutniuk a kérdésben.

               (4)

               A felülvizsgált GPA XIX. cikkének (8) bekezdése szerinti választott bírósági eljárásokról szóló határozattervezet tartalmazza az elfogadott választott bírósági eljárásokat.

               (5)

               A választott bírósági eljárásokról szóló határozattervezet rendelkezik azokról a feltételekről, amelyeket teljesíteni kell ahhoz, hogy a választott bírósági eljárásokat alkalmazni lehessen, és szabályokat határoz meg a választott bírák kinevezése, a harmadik felek választott bírósági eljárásokban való részvétele, az eljárások lefolytatása és a választott bírák döntése tekintetében.

               (6)

               A választott bírósági eljárásokról szóló határozattervezet elfogadása várhatóan kedvezően fogja befolyásolni a felülvizsgált GPA jelenlegi jogi keretét, mivel az a célja, hogy megkönnyítse egy javasolt helyesbítéssel, valamely beszerzést végző szerv egyik mellékletből a másikba való áthelyezésével, a beszerzést végző szerv visszavonásával vagy valamely félnek a felülvizsgált GPA I. függelékéhez csatolt mellékletei egyéb módosításával kapcsolatban emelt kifogások rendezését.

               (7)

               Ennek megfelelően helyénvaló meghatározni a választott bírósági eljárásokról szóló határozattervezet tekintetében a közbeszerzési bizottságban az Unió nevében képviselendő álláspontot,

         ELFOGADTA EZT A HATÁROZATOT:
   1. cikk
   A közbeszerzési bizottságban az Unió által képviselendő álláspont a közbeszerzésről szóló felülvizsgált megállapodás XIX. cikkének (8) bekezdése szerinti választott bírósági eljárásokról szóló határozattervezet elfogadásának jóváhagyása.
   A választott bírósági eljárásokról szóló határozattervezet szövegét csatolták e határozathoz.
   2. cikk
   Ez a határozat az elfogadásának napján lép hatályba.

      Kelt Brüsszelben, 2016. május 13-án.

            a Tanács részéről

            elnök

         E.M.J. PLOUMEN

      HATÁROZATTERVEZET A FELÜLVIZSGÁLT GPA XIX. CIKKÉNEK (8) BEKEZDÉSE SZERINTI VÁLASZTOTTBÍRÓSÁGI ELJÁRÁSOKRÓL
      A közbeszerzési bizottság (a továbbiakban: bizottság),
      megállapítva, hogy a közbeszerzésről szóló felülvizsgált megállapodás (a továbbiakban: megállapodás) XIX. cikkének (8) bekezdése előírja a bizottság számára, hogy dolgozzon ki választottbírósági eljárásokat a megállapodás XIX. cikkének (2) bekezdése szerinti kifogások rendezésének megkönnyítésére; és
      megerősítve a megállapodás XIX. cikke (8) bekezdése b) és c) pontjának a szóban forgó választottbírósági eljárások szempontjából vett fontosságát, és újólag kiemelve a felek elkötelezettségét amellett, hogy határozatokat fogadjanak el a megállapodás XIX. cikke (8) bekezdésének b) és c) pontja szerint,
      elfogadja a következő választottbírósági eljárásokat annak érdekében, hogy megkönnyítse a megállapodás XIX. cikkének (2) bekezdése szerinti kifogások rendezését:

            A választottbírósági eljárások kezdeményezése

                  1.

                  A megállapodás XIX. cikkének (7) bekezdése értelmében, amennyiben a módosító fél és a kifogást emelő fél nem képesek rendezni egy, a megállapodás XIX. cikkének (1) bekezdése szerinti, javasolt módosítással szemben emelt kifogást, a módosító fél vagy bármelyik, kifogást emelő fél kérelmének indokait megjelölve a javasolt módosítás ügyében választottbírósági eljárást kezdeményezhet, arról legkorábban a megállapodás XIX. cikkének (1) bekezdése szerinti, javasolt módosításról szóló értesítés köröztetésének időpontjától számított 45 nappal értesítve a bizottságot.

                  2.

                  Amennyiben két vagy több fél még az előtt kezdeményez választottbírósági eljárást ugyanazon javasolt módosítás ügyében, hogy valamennyi választott bírót kineveznék, a módosító fél és valamennyi kifogást emelő fél megegyezik abban, hogy közös választottbírósági eljárásban rendezik az ugyanazon javasolt módosítással szemben emelt összes kifogást. Amennyiben további választottbírósági eljárásokat kezdeményeznek ugyanazon javasolt módosítás ügyében, miután valamennyi választott bírót kinevezték, a módosító fél és valamennyi kifogást emelő fél – amikor csak lehetséges – megegyezik abban, hogy közös választottbírósági eljárást folytatnak le.

            A választott bírák kinevezése

                  3.

                  A választott bíráskodást választott bíráknak kell végezniük. Feltéve, hogy a választottbírósági eljárásban részes felek nem állapodnak meg másként, a választott bíróság három választott bíróból áll. A választott bíráknak teljesíteniük kell a vitarendezés szabályairól és eljárásairól szóló egyetértés 8. cikkének (1), (2) és (9) bekezdésében a tagokra vonatkozóan meghatározott követelményeket.

                  4.

                  A bizottság titkársága a választottbírósági eljárásban részes valamely fél kérésére javaslatot tesz a választottbíró-jelöltek személyére. A választottbírósági eljárásban részes felek nem hozhatnak fel ellenvetést a jelölésekkel szemben, kivéve, ha erre kényszerítő okuk van. Feltéve, hogy a választottbírósági eljárásban részes felek nem állapodnak meg másként, a választottbírósági eljárásban részes felek állampolgárai és a harmadik felek kormánytisztviselői nem nevezhetők ki választott bírónak.

                  5.

                  Amennyiben a választottbírósági eljárásban részes felek a javasolt módosításra vonatkozó választottbírósági eljárás kezdeményezésétől számított 20 napon belül nem tudnak megegyezni a kinevezendő választott bírák személyét illetően, a főigazgató a választottbírósági eljárásban részes egyik fél kérésére – a választottbírósági eljárásban részes felekkel és a bizottság elnökével folytatott konzultációt követően –10 napon belül kinevezi a választott bírákat.

            Harmadik felek részvétele

                  6.

                  A megállapodásban részes olyan félnek, amelynek lényeges érdeke fűződik a választott bíróság elé kerülő javasolt módosításhoz, és amely a javasolt módosítás ügyében a választottbírósági eljárás kezdeményezésétől számított 10 napon belül bejelentette érdekeltségét a bizottságnak (a továbbiakban: harmadik fél), meg kell adni a jogot arra, hogy írásbeli beadványt adjon be, részt vegyen a választott bíráknak a választottbírósági eljárásban részes felekkel tartott érdemi ülésein, szóbeli nyilatkozatokat tegyen és válaszoljon a választott bírák kérdéseire.

            Eljárások

                  7.

                  A választott bíráknak eljárásaik során alkalmazniuk kell a megállapodás vonatkozó rendelkezéseit, valamint elfogadása után a bizottság által a megállapodás XIX. cikke (8) bekezdésének b) pontja szerint elfogadott határozat iránymutatását kell követniük. Ezenkívül a következő működési eljárásokat kell alkalmazni:

                              a.

                              A bizottság titkársága haladéktalanul továbbítja a választott bíráknak a megállapodás XIX. cikkének (1) vagy (2) bekezdése szerinti vonatkozó értesítést és kifogást. A választott bírák a kinevezésüktől számított 10 napon belül és a választottbírósági eljárásban részes felekkel folytatott konzultációt követően elfogadják a választottbírósági eljárás lefolytatásának menetrendjét. A menetrendnek az e határozat mellékletében található menetrenden kell alapulnia.

                              b.

                              A választott bírák érdemi ülést tartanak a választottbírósági eljárásban részes felekkel, kivéve ha a választottbírósági eljárásban részes felek abban állapodnak meg, hogy ilyen ülésre nincs szükség. Az érdemi ülés előtt a választottbírósági eljárásban részes felek eljuttatják írásbeli beadványukat a választott bíráknak, amelyben előadják az ügy tényállását és érveiket.

                              c.

                              Amennyiben a választottbírósági eljárásban részes valamely fél általa bizalmasnak minősített információt nyújt be a választott bíráknak, a választott bírák, a választottbírósági eljárásban részes többi fél és a harmadik felek kötelesek az információt bizalmasan kezelni. A választottbírósági eljárásban részes valamely fél kérésére a választott bírák a szóban forgó információk bizalmas jellegének megőrzéséhez szükséges további eljárásokat alakítanak ki.

                              d.

                              Amennyiben a választottbírósági eljárásban részes valamely fél az írásbeli beadványaiban szereplő információkat bizalmasnak minősíti, a szóban forgó fél egy, a választottbírósági eljárásban részes másik fél vagy harmadik fél kérésére olyan betekinthető összefoglalót készít a beadványában szereplő információkról, amelyet nyilvánosságra lehet hozni.

                              e.

                              Az érdemi ülésen a választott bírák felkérik a választottbírósági eljárást kérő felet, hogy szóbeli beadvány keretében terjessze elő álláspontját. Ezután a választott bírák felkérik azt a felet, amelyikkel szemben a választottbírósági eljárást kezdeményezték, hogy szóbeli beadvány keretében terjessze elő álláspontját.

                              f.

                              A választott bírák érdemi ülései nyilvánosak, kivéve, ha a választottbírósági eljárásban részes valamely fél azt kéri, hogy a bizalmasnak minősített információk védelme érdekében zárt ülést tartsanak.

                              g.

                              A választott bírák bármikor kérdéseket tehetnek fel a választottbírósági eljárásban részes feleknek és a harmadik feleknek, és akár az ülés folyamán, akár írásban magyarázatot kérhetnek tőlük.

                              h.

                              A választottbírósági eljárásban részes felek írásbeli beadványait, ideértve a választott bírák által feltett kérdésekre adott válaszokat, elérhetővé kell tenni a választottbírósági eljárásban részes másik fél vagy felek, valamint a harmadik felek számára. A választottbírósági eljárásban részes feleknek a választott bírákkal tartott ülésen tett szóbeli nyilatkozataikat írásban is be kell nyújtaniuk a választott bíráknak, a választottbírósági eljárásban részes másik félnek vagy feleknek, valamint a harmadik feleknek.

                              i.

                              Az írásbeli beadványokat, a kérdésekre adott válaszokat, valamint a harmadik felek szóbeli nyilatkozatainak írásos változatát a választott bírák, a választottbírósági eljárásban részes felek és az egyéb harmadik felek rendelkezésére kell bocsátani, és fel kell tüntetni a választott bírák által készített jelentésben.

                              j.

                              A választott bírák tanácskozásait bizalmasan kell kezelni.

                              k.

                              A választott bírák bármely releváns forrásból szerezhetnek információt, és konzultálhatnak szakértőkkel. A választott bírák eljuttatják a választottbírósági eljárásban részes feleknek és a harmadik feleknek a szakértőknek adott és a tőlük kapott információkat. A választottbírósági eljárásban részes feleknek lehetőséget kell biztosítani arra, hogy észrevételt fűzzenek a szakértőktől kapott hozzászólásokhoz.

                              l.

                              A választott bíráknak minden további, a választottbírósági eljárással összefüggő eljárásról a választottbírósági eljárásban részes felekkel konzultálva kell dönteniük.

                              m.

                              Ezen eljárások – a 7. pont c. alpontjára is figyelemmel – semmilyen formában nem gátolják a választottbírósági eljárásban részes feleket vagy a harmadik feleket abban, hogy saját álláspontjaikra vonatkozó nyilatkozataikat nyilvánosságra hozzák.

                  8.

                  A vitarendezés szabályairól és eljárásairól szóló egyetértéshez kapcsolódó magatartási szabályok vonatkoznak mindenkire, aki a szóban forgó eljárások keretében választott bírói minőségben jár el, valamint a magatartási szabályoknak és a személyzeti szabályzat vonatkozó rendelkezéseinek megfelelően a titkárság azon tagjaira, akiknek a feladata, hogy segítséget nyújtsanak a választott bíráknak.

                  9.

                  Amennyiben a választottbírósági eljárásban részes felek kölcsönösen elfogadott megoldást találnak a javasolt módosítással szemben emelt kifogásokra, erről haladéktalanul értesítik a választott bírákat. Az értesítés kézhezvételét követően a választott bírák megszüntetik a szóban forgó felek eljárását. A kölcsönösen elfogadott megoldás részleteiről értesíteni kell a bizottságot, amelynek keretében a megállapodásban részes valamennyi fél észrevételt tehet.

            A választott bírák döntésének meghozatala

                  10.

                  A választott bírák megbízása előírja számukra, hogy döntsenek:

                              a.

                              a megállapodás XIX. cikke (1) bekezdésének a) pontja szerinti javasolt visszavonás esetében arról, hogy a visszavonni javasolt beszerzést végző szervnek a megállapodás hatálya alá tartozó beszerzése feletti kormányzati ellenőrzés vagy befolyás ténylegesen megszűnt-e; vagy

                              b.

                              bármely más, a XIX. cikk (1) bekezdésének b) pontja szerinti javasolt módosítás esetében arról, hogy a javasolt módosítás fenntartja-e a jogok és kötelezettségek egyensúlyát és a megállapodásban szereplő, kölcsönös megállapodás tárgyát képező alkalmazási kört, valamint adott esetben a kompenzációs kiigazítások szintjét.

                  11.

                  A választott bírák a következőktől számított 90 napon belül vagy, amennyiben a választott bírák módosították a menetrendet, legkésőbb a következőktől számított 120 napon belül kiadják az indokolással ellátott döntésüket tartalmazó jelentésüket a választottbírósági eljárásban részes feleknek:

                              a.

                              a választott bírák kinevezése, amennyiben az 1. pont szerinti választottbírósági eljárás folyik; vagy

                              b.

                              a kérelem, amennyiben a 12. pont szerinti választottbírósági eljárás folyik.

                        Az e pontban foglalt határidőt a választottbírósági eljárásban részes felek közös megegyezéssel meghosszabbíthatják. A bizottság titkársága fordítás után haladéktalanul eljuttatja a jelentést a megállapodásban részes feleknek.

                  12.

                  Amennyiben a választott bírák a 10. pont a. alpontja szerinti esetben elutasító döntést hoznak, és amennyiben a választott bírák nem döntöttek kompenzációs kiigazításról a 10. pont b. alpontja szerint, a választottbírósági eljárásban részes bármely fél a választott bírák jelentésének köröztetése után 30 nappal és legkésőbb 60 nappal kérheti, hogy – amennyiben elérhetőek – ugyanazok a választott bírák határozzák meg a kompenzációs kiigazítások azon szintjét, amely összehasonlítható szintű alkalmazási kört eredményez, és fenntartja a megállapodásban szereplő jogok és kötelezettségek egyensúlyát. Ennek során a választott bíráknak követniük kell a bizottság által a megállapodás XIX. cikke (8) bekezdésének c) pontja szerint elfogadott határozat iránymutatását annak elfogadása után. Amennyiben az eredeti választott bírák valamelyike nem elérhető, helyettesítő választott bírót kell kinevezni a 3–5. pont szerint.

            Végrehajtás

                  13.

                  A választottbírósági eljárásban részes felek elfogadják, hogy a választott bírák döntése végleges.

                  14.

                  A megállapodás XIX. cikke (7) bekezdése b) pontja i. alpontjának alkalmazásában a választottbírósági eljárások lezárulnak:

                              a.

                              ha egy 11. pont szerinti jelentést, amely nem keletkeztet jogot további eljárásra a 12. pont szerint, megköröztetnek a választottbírósági eljárásban részes felek között; vagy

                              b.

                              amennyiben a választottbírósági eljárásban részes felek nem élnek a 12. pont szerinti jogukkal, az említett pontban meghatározott határidő lejárta után.

         MELLÉKLET

            A VÁLASZTOTTBÍRÓSÁGI ELJÁRÁS JAVASOLT MENETRENDJE

         A választott bírák a 7. pont a. alpontja szerint elfogadott menetrendet a következők alapján állapítják meg:

                     a.

                     a választottbírósági eljárásban részes felek írásbeli beadványainak kézhezvétele:

                                 1.

                                 a megkereső fél:

                     - - - - - - - - - - 2 hét

                                 2.

                                 a válaszadó fél:

                     - - - - - - - - - - 2 hét

                     b.

                     harmadik felek beadványainak kézhezvétele:

                     - - - - - - - - - - 1 hét

                     c.

                     érdemi ülés a választott bírákkal:

                     - - - - - - - - - - 1–2 hét

                     d.

                     válaszadás a választottbírósági eljárásban részes felek és harmadik felek kérdéseire:

                     - - - - - - - - - - 1–2 hét

                     e.

                     a választott bírák döntéséről szóló jelentés kiadása és köröztetése:

                     - - - - - - - - - - 4 hét

               A választott bírák a 11. pont rendelkezéseivel összhangban megváltoztathatják a fenti menetrendet, és a választottbírósági eljárásban részes felekkel folytatott konzultációk után további üléseket ütemezhetnek be velük.


title: A Tanács határozata (2001. december 17.) az Európai Közösség és a Török Köztársaság között a Török Köztársaságnak a közösségi programokban való részvételének általános elveiről szóló keretmegállapodás megkötéséről

text:
30                    HU                               Az Európai Unió Hivatalos Lapja                                            11/41. kötet
32002D0179
2002.3.2.                                     AZ EURÓPAI KÖZÖSSÉGEK HIVATALOS LAPJA                                                   L 61/27
                                                        A TANÁCS HATÁROZATA
                                                           (2001. december 17.)
              az Európai Közösség és a Török Köztársaság között a Török Köztársaságnak a közösségi programokban
                              való részvételének általános elveiről szóló keretmegállapodás megkötéséről
                                                               (2002/179/EK)
AZ EURÓPAI UNIÓ TANÁCSA,                                                        alapján csatlakozik az Unióhoz, mint amelyeket a többi
                                                                                tagjelölt ország esetében alkalmaznak, valamint, hogy a
                                                                                meglévő európai stratégia alapján a többi tagjelölt ország-
tekintettel az Európai Közösséget létrehozó szerződésre, és külö-               hoz hasonlóan a Török Köztársaság is élvezheti az előcsat-
nösen annak 13., 61., 95., 129. és 137. cikkére, 149. cikke (4),                lakozási stratégia előnyeit a reformok ösztönzése és támo-
150. cikke (4), 151. cikke (5), 152. cikke (4) és 153. cikke (4)                gatása érdekében, továbbá, hogy a Török Köztársaság
bekezdésére, 156., 157. és 166. cikkére, 175. cikke (1) bekezdé-                lehetőséget kap arra, hogy részt vegyen a közösségi pro-
sére és 308. cikkére, összefüggésben 300. cikke (2) bekezdése első              gramokban és intézményekben, illetve a tagjelölt országok
albekezdésének második mondatával, 300. cikke (3) bekezdésé-                    és az Unió között a csatlakozási folyamattal összefüggés-
nek második albekezdésével és 300. cikke (4) bekezdésével,                      ben tartott találkozókon.
tekintettel a Bizottság javaslatára (1),
                                                                         (4)    A 2001. június 5-én a Tanács által elfogadott tárgyalási
tekintettel az Európai Parlament hozzájárulására ( ),2                          irányelveknek megfelelően a Bizottság a Közösség nevében
                                                                                a Török Köztársasággal keretmegállapodást hozott létre
                                                                                annak a Közösség programjaiban való részvételére vonat-
mivel:                                                                          kozó általános elvekről.
(1)     Az EU–Törökország Társulási Tanács 1995. március 6-i
        állásfoglalása nagy várakozással tekintett a számos terüle-      (5)    A megállapodás által érintett néhány program esetében a
        ten tett azon kezdeményezések elébe, amelyek célja az EU                Szerződés csak a 308. cikk szerinti hatáskörökről rendel-
        és Törökország közötti együttműködés területének kiszé-                 kezik.
        lesítése, ideértve az egyes közösségi programokban való
        esetleges részvételt is.
                                                                         (6)    A Közösség nevében a Bizottságnak kell meghatároznia a
(2)     Az Európai Tanács 1997. évi luxembourgi ülésén a közös-                 Török Köztársaságnak a Közösség programjaiban való
        ségi programokban való részvételt – amelyet eseti alapon                részvételére vonatkozó konkrét feltételeket, különösen a
        határoznak meg – a tagjelölt országok kibővített előcsatla-             fizetendő pénzügyi hozzájárulást. E célból a Bizottság
        kozási stratégiája intenzívebbé tételének egyik módjává tet-            munkáját a Tanács által kijelölt különbizottság segíti.
        te. Ezzel egyidejűleg a Török Köztársaság számára európai
        stratégiát hoztak létre, amely ezen ország számára is elér-
        hetővé tette ugyanezt a lehetőséget. Az Európai Tanács           (7)    A Török Köztársaság a Közösség programjaiban való rész-
        1999. decemberi helsinki, és különösen a 2000. decemberi                vételhez szükséges pénzügyi támogatásért folyamodhat az
        nizzai ülését követően az eseti megközelítést ezen a terü-              Euro-Mediterrán partnerség (MEDA) keretében végrehaj-
        leten felválthatná egy kiterjedtebb megközelítés, amely fel-            tott gazdasági és társadalmi szerkezeti reformokat kísérő
        ölelné a közösségi programok legtöbbjét.                                pénzügyi és műszaki intézkedésekről szóló, 1996. július
                                                                                23-i 1488/96/EK tanácsi rendelet (3), az EK–Törökország
(3)     A helsinki Európai Tanács ülésen kimondták, hogy Török-                 vámunió megerősítésére irányuló intézkedések végrehajtá-
        ország olyan tagjelölt ország, amely ugyanazon feltételek               sáról szóló, 2000. április 10-i 764/2000/EK tanácsi rende-
(1) HL C 304. E., 2001.10.20., 342. o.                                   (3) HL L 189., 1996.7.30., 1. o. A legutóbb a 2698/2000/EK rendelettel
(2) 2001.12.11-i vélemény (a Hivatalos Lapban még nem tették közzé).         (HL L 311., 2000.12.12., 1. o.) módosított rendelet.
 ---pagebreak--- 11/41. kötet        HU                               Az Európai Unió Hivatalos Lapja                                                  31
      let (1) vagy a Törökországban a gazdasági és társadalmi          vonatkozó általános elvekről szóló keretmegállapodást a
      fejlődést elősegítő intézkedések végrehajtásáról szóló,          Közösség nevében a Tanács jóváhagyja.
      2001. január 22-i 257/2001/EK európai parlamenti és
      tanácsi rendelet (2) alapján.                                    A megállapodás szövegét csatolták e határozathoz.
(8)   Dánia az Európai Unióról szóló szerződéshez és az Európai
      Közösséget létrehozó szerződéshez mellékelt, Dánia állás-                                         2. cikk
      pontjáról szóló jegyzőkönyv 1. és 2. cikkével összhangban
      nem vesz részt az Európai Közösséget létrehozó szerződés         (1) A Bizottság jogosult meghatározni a Közösség nevében a
      IV. címére való hivatkozással elfogadott tanácsi határozat       Török Köztársaságnak az egyes programokban való részvételére
      e részében; Dániát nem köti a tanácsi határozat e része, és      vonatkozó konkrét feltételeket, beleértve a fizetendő pénzügyi
      alkalmazása sem vonatkozik rá.                                   hozzájárulást. A Bizottságot e feladat ellátásában a Tanács által
                                                                       kijelölt különbizottság segíti.
(9)   Az Egyesült Királyság és Írország a polgári ügyeket érintő       (2) Amennyiben a Török Köztársaság külső támogatást kér, az
      európai igazságügyi környezet megvalósítását elősegítő           1488/96/EK rendeletben, a 764/2000/EK rendeletben és a
      közösségi tevékenységek általános kereteit létrehozó taná-       257/2001/EK rendeletben, valamint a jövőben elfogadásra kerülő,
      csi rendelet elfogadásában szándékozik részt venni, amely        a Török Köztársaság számára nyújtandó közösségi külső támoga-
      rendelet elfogadása után az Egyesült Királyságot és Írorszá-     tásról rendelkező hasonló rendeletekben előírt eljárásokat kell
      got köti, és alkalmazása vonatkozik rájuk.                       alkalmazni.
      A jövőben bármely, az Európai Közösséget létrehozó szer-
      ződés IV. címe alapján elfogadott, bármely jövőbeni közös-                                        3. cikk
      ségi program megvalósításáról vagy létrehozásáról szóló
      közösségi okirat tekintetében az Egyesült Királyságot és         Legkésőbb e megállapodás hatálybalépése után három évvel és azt
      Írországot e tanácsi rendeletnek csak az Európai Közös-          követően háromévenként a Bizottság ellenőrzi a megállapodás
      séget létrehozó szerződés IV. címével összefüggő része           végrehajtását, és arról jelentést tesz a Tanácsnak. A jelentéshez
      köti, és csak ennek alkalmazása vonatkozik rá, amenny-           szükség esetén megfelelő javaslatokat kell mellékelni.
      iben az Egyesült Királyságot és Írországot azon okirat az
      Európai Unióról szóló szerződéshez és az Európai Közös-
      séget létrehozó szerződéshez mellékelt, az Egyesült Király-                                       4. cikk
      ság és Írország állásfoglalását rögzítő jegyzőkönyvvel össz-
      hangban köti.                                                    A Tanács elnöke felhatalmazást kap, hogy kijelölje a
                                                                       megállapodásnak a Közösséget jogilag kötelező aláírására jogosult
(10)  A Bizottságnak rendszeres időközönként át kell tekintenie        személy(eke)t.
      a megállapodást.
(11)  A megállapodást jóvá kell hagyni,                                                                 5. cikk
                                                                       A megállapodás (3) 9. cikkében előírt értesítéseket a Közösség
                                                                       nevében a Tanács elnöke küldi meg.
A KÖVETKEZŐKÉPPEN HATÁROZOTT:
                                                                       Kelt Brüsszelben, 2001. december 17-én.
                                1. cikk                                                                     a Tanács részéről
Az Európai Közösség és a Török Köztársaság között, a Török                                                      az elnök
Köztársaságnak a közösségi programokban való részvételére                                              A. NEYTS-UYTTEBROECK
(1) HL L 94., 2000.4.14., 6. o.                                        (3) A megállapodás hatálybalépésének napját a Tanács Főtitkársága
(2) HL L 39., 2001.2.9., 1. o.                                              hirdeti ki az Európai Közösségek Hivatalos Lapjában.


title: 2012/509/EU: A tagállamok kormányai képviselőinek határozata ( 2012. szeptember 20. ) a Törvényszék egy bírájának kinevezéséről

text:
               21.9.2012

               HU

               Az Európai Unió Hivatalos Lapja

               L 255/30

         A TAGÁLLAMOK KORMÁNYAI KÉPVISELŐINEK HATÁROZATA
   (2012. szeptember 20.)
   a Törvényszék egy bírájának kinevezéséről
   (2012/509/EU)
   AZ EURÓPAI UNIÓ TAGÁLLAMAI KORMÁNYAINAK KÉPVISELŐI,
   tekintettel az Európai Unióról szóló szerződésre és különösen annak 19. cikkére,
   tekintettel az Európai Unió működéséről szóló szerződésre és különösen annak 254. és 255. cikkére,
   mivel:

               (1)

               Az Európai Unió Bíróságának alapokmányáról szóló jegyzőkönyv 5. és 7. cikke alapján, és Ena CREMONA lemondását követően Ena CREMONA hivatali idejének fennmaradó részére, azaz 2013. augusztus 31-ig a Törvényszékhez egy bírát kell kinevezni.

               (2)

               A megüresedett hely betöltésére javasolt személy Eugène BUTTIGIEG.

               (3)

               Az Európai Unió működéséről szóló szerződés 255. cikke által létrehozott bizottság véleményt nyilvánított Eugène BUTTIGIEG-nek a törvényszéki bírói feladatok ellátására való alkalmasságáról,

         ELFOGADTÁK EZT A HATÁROZATOT:
   1. cikk
   Eugène BUTTIGIEG-et a 2012. szeptember 22-től2013. augusztus 31-ig terjedő időszakra a Törvényszék bírájává nevezik ki.
   2. cikk
   Ez a határozat az Európai Unió Hivatalos Lapjában való kihirdetését követő napon lép hatályba.

      Kelt Brüsszelben, 2012. szeptember 20-án.

            az elnök

         K. KORNELIOU


title: A Tanács (KKBP) 2015/598 határozata ( 2015. április 15. ) az Európai Unió közép-ázsiai különleges képviselőjének kinevezéséről

text:
               16.4.2015

               HU

               Az Európai Unió Hivatalos Lapja

               L 99/25

         A TANÁCS (KKBP) 2015/598 HATÁROZATA
   (2015. április 15.)
   az Európai Unió közép-ázsiai különleges képviselőjének kinevezéséről
   AZ EURÓPAI UNIÓ TANÁCSA,
   tekintettel az Európai Unióról szóló szerződésre és különösen annak 31. cikke (2) bekezdésére és 33. cikkére,
   tekintettel az Unió külügyi és biztonságpolitikai főképviselőjének javaslatára,
   mivel:

               (1)

               A Tanács 2012. június 25-én elfogadta a Patricia FLOR-nak az Európai Unió közép-ázsiai különleges képviselőjévé történő kinevezéséről szóló 2012/328/KKBP határozatot (1).

               (2)

               A közép-ázsiai EUKK 12 hónapos időtartamra kerül kinevezésre.

               (3)

               Az EUKK megbízatását olyan helyzetben látja el, amely rosszabbodhat, és amely akadályozhatja az Unió külső tevékenységének tekintetében a Szerződés 21. cikkében meghatározott célkitűzések elérését,

         ELFOGADTA EZT A HATÁROZATOT:
   1. cikk
   Az Európai Unió különleges képviselője
   A Tanács 2016. április 30-ig Peter BURIAN-t nevezi ki az Európai Unió közép-ázsiai különleges képviselőjévé (EUKK). A Tanács határozhat úgy, hogy az EUKK megbízatását korábban megszünteti a Politikai és Biztonsági Bizottság (PBB) értékelése és az Unió külügyi és biztonságpolitikai főképviselőjének (főképviselő) javaslata alapján.
   2. cikk
   Politikai célkitűzések
   Az EUKK megbízatása az Unió közép-ázsiai politikai célkitűzésein alapul. E célkitűzések az alábbiakat foglalják magukban:

               a)

               az Unió és a közép-ázsiai országok közötti jó és szoros kapcsolatok előmozdítása a vonatkozó megállapodásokban meghatározott közös értékek és érdekek alapján;

               b)

               a régióbeli stabilitás és a régió országai közötti együttműködés erősítéséhez való hozzájárulás;

               c)

               hozzájárulás a demokrácia, a jogállamiság, a felelősségteljes kormányzás, valamint az emberi jogok és az alapvető szabadságok tiszteletben tartásának erősítéséhez Közép-Ázsiában;

               d)

               a jelentős veszélyek – különösen az Uniót közvetlenül érintő konkrét problémák – kezelése;

               e)

               az Unió eredményességének és látható jelenlétének fokozása a régióban, többek között az egyéb érintett partnerekkel és nemzetközi szervezetekkel – például az Európai Biztonsági és Együttműködési Szervezettel (EBESZ) és az Egyesült Nemzetek Szervezetével (ENSZ) – való szorosabb együttműködésen keresztül.

         3. cikk
   Megbízatás
   (1)   E politikai célkitűzések megvalósítása érdekében az EUKK megbízatása a következő:

               a)

               az Unió átfogó politikai koordinációjának előmozdítása Közép-Ázsiában, valamint hozzájárulás az Uniónak a régióval fennálló külkapcsolatai következetességének biztosításához;

               b)

               a főképviselő nevében, az Európai Külügyi Szolgálattal (EKSZ) és a Bizottsággal együtt a Közép-Ázsiával folytatandó új partnerségről szóló uniós stratégia végrehajtási folyamatának figyelemmel kísérése és a megfelelő tanácsi következtetések, illetve ezt követően a Közép-Ázsiára vonatkozó uniós stratégia végrehajtása terén elért eredményekről szóló jelentések elkészítése, továbbá rendszeresen ajánlások és jelentések készítése a megfelelő tanácsi szerveknek;

               c)

               a Tanács segítése a Közép-Ázsiára vonatkozó átfogó politika továbbfejlesztésében;

               d)

               a Közép-Ázsiában bekövetkező politikai változások gondos figyelemmel kísérése a kormányokkal, parlamentekkel, igazságszolgáltatási szervekkel, a civil társadalommal és a médiával való szoros kapcsolatok kialakítása és fenntartása útján;

               e)

               Kazahsztán, Kirgizisztán, Tádzsikisztán, Türkmenisztán és Üzbegisztán ösztönzése a közös érdekű regionális kérdésekkel kapcsolatos együttműködésre;

               f)

               megfelelő kapcsolatok és együttműködés kialakítása a régió legfontosabb érintett szereplőivel, továbbá valamennyi érintett regionális és nemzetközi szervezettel;

               g)

               az emberi jogokért felelős EUKK-val együttműködve hozzájárulás az Unió emberi jogi politikájának, többek között az emberi jogokra vonatkozó uniós iránymutatásoknak – különösen a gyermekek és a fegyveres konfliktusok kapcsolatáról, továbbá a nők elleni erőszakról, valamint a nőkkel szembeni megkülönböztetés valamennyi formája elleni küzdelemről szóló uniós iránymutatásoknak, valamint a nőkről, a békéről és a biztonságról szóló 1325 (2000) ENSZ Biztonsági Tanács határozatával kapcsolatos uniós politikának – a régióban való végrehajtásához, többek között a fejlemények figyelemmel kísérése és az azokról tett jelentések, valamint az e tekintetben megfogalmazott ajánlások révén;

               h)

               hozzájárulás – az ENSZ-szel és az EBESZ-szel szoros együttműködésben – a konfliktusmegelőzéshez és -megoldáshoz a hatóságokkal és egyéb helyi szereplőkkel, úgy mint nem kormányzati szervezetekkel, politikai pártokkal, kisebbségekkel, vallási csoportokkal és azok vezetőivel való kapcsolatok kialakítása útján;

               i)

               hozzájárulás a közös kül- és biztonságpolitika súlyos bűncselekmények – ezen belül a kábítószerek és az emberkereskedelem – elleni küzdelemre vonatkozó, valamint az energiabiztonsági, határbiztonsági, vízkészlet-gazdálkodási, környezetvédelmi és éghajlat-változási elemeinek megfogalmazásához Közép-Ázsia tekintetében;

               j)

               a regionális biztonság növelése Közép-Ázsia határain belül, az Afganisztánban való nemzetközi jelenlét csökkentésével összefüggésben.

         (2)   Az EUKK támogatja a főképviselő munkáját, és folyamatosan figyelemmel kíséri az Uniónak a régióban folyó valamennyi tevékenységét.
   4. cikk
   A megbízatás végrehajtása
   (1)   Az EUKK felel – a főképviselő felügyelete mellett – a megbízatás végrehajtásáért.
   (2)   A PBB kiemelt kapcsolatot tart fenn az EUKK-val, és egyben az EUKK elsődleges kapcsolattartója a Tanács felé. A PBB – a megbízatás keretein belül és a főképviselő hatáskörének sérelme nélkül – stratégiai iránymutatást és politikai irányítást nyújt az EUKK számára.
   (3)   Az EUKK szorosan együttműködik az EKSZ-szel és annak megfelelő szervezeti egységeivel.
   5. cikk
   Finanszírozás
   (1)   Az EUKK megbízatásával kapcsolatos kiadások fedezésére szánt pénzügyi referenciaösszeg a 2016. április 30-ig terjedő időszakra 810 000 EUR.
   (2)   A kiadásokat az Unió általános költségvetésére vonatkozó eljárásokkal és szabályokkal összhangban kell kezelni.
   (3)   A kiadások kezelése az EUKK és a Bizottság közötti szerződés tárgyát képezi. Az EUKK minden kiadásról köteles elszámolni a Bizottságnak.
   6. cikk
   A csoport létrehozása és összetétele
   (1)   Az EUKK megbízatása és a rendelkezésre bocsátott megfelelő pénzügyi eszközök keretein belül az EUKK felel csoportjának létrehozásáért. A csoportnak rendelkeznie kell a megbízatás által megkívánt, meghatározott politikai kérdésekre vonatkozó szakértelemmel. Az EUKK folyamatosan és haladéktalanul tájékoztatja a Tanácsot és a Bizottságot a csoport összetételéről.
   (2)   A tagállamok, az Unió intézményei és az EKSZ javaslatot tehetnek alkalmazottak kirendelésére az EUKK-hoz. Az ilyen kirendelt alkalmazottak javadalmazását az érintett tagállam, az Unió érintett intézménye, illetve az EKSZ fedezi. A tagállamok által az uniós intézményekhez vagy az EKSZ-hez kirendelt szakértőket is ki lehet helyezni az EUKK-hoz. A szerződéses nemzetközi alkalmazottaknak valamely tagállam állampolgárának kell lenniük.
   (3)   A kirendelt személyzet minden tagja a küldő tagállam, a küldő uniós intézmény vagy az EKSZ közigazgatási fennhatósága alatt marad, és az EUKK megbízatásának érdekében jár el és végzi feladatát.
   (4)   Az EUKK személyzetét az EKSZ megfelelő szervezeti egységével egy helyen kell elhelyezni annak érdekében, hogy tevékenységeik összhangban álljanak és következetesek legyenek.
   7. cikk
   Az EUKK és az EUKK személyzete részére biztosított kiváltságok és mentességek
   Az EUKK küldetésének és az EUKK alkalmazottainak a feladataik elvégzéséhez és a zökkenőmentes működéshez szükséges kiváltságokról, mentességekről és egyéb garanciákról – adott esetben – a fogadó országokkal kell megállapodni. A tagállamok és az EKSZ minden ehhez szükséges támogatást megadnak.
   8. cikk
   Az EU-minősített adatok biztonsága
   Az EUKK és csoportjának tagjai tiszteletben tartják a 2013/488/EU tanácsi határozatban (2) megállapított biztonsági elveket és minimumszabályokat.
   9. cikk
   Az információkhoz való hozzáférés és logisztikai támogatás
   (1)   A tagállamok, a Bizottság, az EKSZ és a Tanács Főtitkársága biztosítja, hogy az EUKK minden releváns információhoz hozzáférjen.
   (2)   A régióban működő uniós küldöttségek és/vagy adott esetben a tagállamok logisztikai támogatást nyújtanak a régióban.
   10. cikk
   Biztonság
   Az EUKK – a Szerződés V. címe szerint az Unión kívül műveleti minőségben alkalmazott személyi állomány biztonságára vonatkozó uniós politikának megfelelően, valamint a megbízatásával és a hatáskörébe tartozó földrajzi terület biztonsági helyzetével összhangban – a közvetlenül az irányítása alá tartozó állomány biztonsága érdekében meghoz minden ésszerű és megvalósítható intézkedést, elsősorban az alábbiakat:

               a)

               az adott misszióra vonatkozó biztonsági terv kidolgozása az EKSZ iránymutatása alapján, amely rendelkezik a misszióra vonatkozó fizikai, szervezeti és eljárási biztonsági intézkedésekről, szabályozza az állomány biztonságos mozgását a misszió területére és a misszió területén belül, továbbá kiterjed a biztonsági események kezelésére, valamint meghatározza a vészhelyzeti intézkedési tervet és a misszió evakuálási tervét;

               b)

               annak biztosítása, hogy a rendszeres biztonsági értékeléseket követően tett valamennyi ajánlást végrehajtsák, és – az elért eredményekről és a megbízatás végrehajtásáról szóló jelentések keretében – írásos jelentéstétel a főképviselő, a Tanács és a Bizottság számára az ajánlások végrehajtásáról és egyéb biztonsági kérdésekről.

         11. cikk
   Jelentéstétel
   Az EUKK szóban és írásban rendszeresen jelentést tesz a főképviselőnek és a PBB-nek. Az EUKK szükség szerint a tanácsi munkacsoportoknak is jelentést tesz. A rendszeres jelentéseket a COREU-hálózaton keresztül kell terjeszteni. Az EUKK jelentést tehet a Külügyek Tanácsának. A Szerződés 36. cikkének megfelelően az EUKK részt vehet az Európai Parlament tájékoztatásában.
   12. cikk
   Koordináció
   (1)   Az Unió politikai céljainak elérése érdekében az EUKK hozzájárul az Unió tevékenységeinek egységéhez, összhangjához és hatékonyságához, és elősegíti annak biztosítását, hogy valamennyi uniós eszközt és tagállami intézkedést koherens módon alkalmazzanak. Az EUKK tevékenységeit össze kell hangolni az EKSZ-nek az érintett földrajzi területtel foglalkozó szervezeti egységével és a Bizottsággal, valamint az. afganisztáni EUKK tevékenységeivel. Az EUKK rendszeresen tájékoztatja a tagállamok külképviseleteit és az Unió küldöttségeit.
   (2)   Az EUKK a helyszínen szoros kapcsolatot tart fenn az uniós küldöttségek vezetőivel és a tagállamok külképviseleteinek vezetőivel. Ez utóbbiak minden tőlük telhetőt megtesznek annak érdekében, hogy az EUKK-nak megbízatása végrehajtásában segítséget nyújtsanak. Az EUKK a helyszínen lévő egyéb nemzetközi és regionális szereplőkkel is kapcsolatot tart.
   13. cikk
   Felülvizsgálat
   E határozat végrehajtását, valamint az Uniónak az érintett régióban történő egyéb hozzájárulásaival való összhangját rendszeresen felül kell vizsgálni. Az EUKK 2015. szeptember végéig az elért eredményekről szóló jelentést, 2016. január végéig pedig a megbízatás teljesítéséről szóló átfogó jelentést nyújt be a főképviselőnek, a Tanácsnak és a Bizottságnak.
   14. cikk
   Hatálybalépés
   Ez a határozat az elfogadásának napján lép hatályba.

      Kelt Brüsszelben, 2015. április 15-én.

            a Tanács részéről

            az elnök

         E. RINKĒVIČS

      (1)  A Tanács 2012/328/KKBP határozata (2012. június 25.) az Európai Unió közép-ázsiai különleges képviselőjének kinevezéséről (HL L 165., 2012.6.26., 59. o.).

      (2)  A Tanács 2013/488/EU határozata (2013. szeptember 23.) az EU-minősített adatok védelmét szolgáló biztonsági szabályokról (HL L 274., 2013.10.15., 1. o.).